સુપ્રીમ કોર્ટમાં 29 ઓક્ટોબરથી રામ મંદિર-બાબરી મસ્જિદ સંપત્તિ વિવાદ પર સુનાવણી શરૂ થઈ રહી છે. આ પહેલા પ્રમુખ મોહન ભાગવતે રામમંદિર નિર્માણ અંગે જે રીતે તેવર બતાવ્યા છે કે તેને આ વર્ષના અંતમાં યોજાનારા પાંચ રાજ્યોમાં વિધાનસભા ચૂંટણીમાં ફાયદાની કોશિશ તરીકે પણ જોવામાં આવી શકે છે. ડિસેમ્બરમાં રાજસ્થાન, તેલંગાના અને મધ્યપ્રદેશ જેવા મોટા રાજ્યોમાં ચૂંટણી છે. મધ્યપ્રદેશ અને રાજસ્થાનથી ખૂબ જ સમર્થન ગઈ લોકસભા અને વિધાનસભામાં ભાજપને મળ્યુ હતુ. વિશ્લેષકોનું માનવુ છે કે ભાજપના પક્ષમાં ગઈ ચૂંટણી જેવો માહોલ નથી. એન્ટી ઈન્કમબન્સીનો ભાજપને સામનો કરવો પડી રહ્યો છે તો ખેડૂતો અને વેપારીઓના મુદ્દા પર પણ પાર્ટી ઘેરાતી જોવા મળી રહી છે. રામ મંદિરના મામલે હવા આપીને બીજા મુદ્દાઓને પાછળ રાખવા અને પોતાને આ મુદ્દે વધુ પ્રતિબદ્ધ બતાવવા તેવી આરએસએસ અને ભાજપની કોશિશ હોઈ શકે છે.